Heathrow’n lentoasema

Lontoon Heathrow’n lentoasema (, ) on Lontoon, koko Ison-Britannian ja Euroopan suurin kansainvälinen lentoasema.Euroopan vilkkaimmat lentokentät Asema sijaitsee Hillingdonin kaupunkipiirissä, 24 kilometriä Lontoon keskustasta länteen.

Heathrow’n omistaa espanjalaisen Grupo Ferrovialin omistama BAA plc (entinen British Airports Authority). BAA:lle kuuluu myös kuusi muuta lentoasemaa: Gatwick, Stansted, Glasgow, Edinburgh, Aberdeen ja Southampton. Monopoliaseman vuoksi Civil Aviation Authority valvoo tiukasti lentoasemien maksuja. Huhtikuussa 2003 lentoasema veloitti keskimäärin 6,13 puntaa matkustajaa kohden.

 Historia 
Heathrow’n lentoasema rakennettiin jo 1930-luvulla, jolloin se tunnettiin nimellä Great Western Aerodrome, ja siellä sijaitsi Fairey Aviation Companyn lentokonetehdas. Se nimettiin myöhemmin Heath Row’n kylän mukaan, joka sijaitsi nykyisen terminaali 3:n kohdalla. Ennen toista maailmansotaa suurin osa Lontoon liikenteestä kuitenkin käytti Croydonin lentokenttää.

Vuonna 1944 Heathrow otettiin ilmailuministeriön alaisuuteen pommittajatukikohdaksi. Ministeri Harold Balfour kirjoitti muistelmissaan, että hän käytti lunastusvaltuuksia välttääkseen siviililunastukseen kuluvan ajan. Fairey Aviation Company siirsi toimintansa Hayesiin, Middlesexiin, ja koska  Royal Air Force ei kuitenkaan koskaan käyttänyt Heathrow’n kenttää, se siirrettiin siviilikäyttöön 1. tammikuuta 1946. Päivän ensimmäinen lento lensi Buenos Airesiin Lissabonin kautta. Siitä tuli BOACin kotikenttä.

Ensimmäinen pitkä kiitotie avattiin vuonna 1953 ja ensimmäinen terminaali, Europa Building (nykyinen terminaali 2), 1955. Vuonna 1977 Lontoon metroa jatkettiin kentälle.

Terminaali 4 avattiin vuonna 1986 ja siitä tuli juuri yksityistetyn British Airwaysin kotikenttä. Vuonna 1987 hallitus yksityisti British Airports Authorityn ja antoi sille seitsemän lentoasemaa, Heathrow’n mukaan lukien.

Viides terminaali avautui liikenteelle 27. maaliskuuta 2008, joskin sen avajaisia vietettiin jo 14. maaliskuuta.

 Onnettomuudet 
17. tammikuuta 2008 British Airwaysin lento 038 putosi kiitotielle 27L. Lento oli lähtenyt Pekingistä ja oli saanut moottorivian ennen laskeutumista. Kone putosi noin 270 metrin päähän kiitotiestä ja liukui kiitotien alkupäähän. Kukaan koneessa ei kuollut, mutta 47 loukkaantui, yksi vakavasti. Kone oli Boeing 777-200ER.

 Terminaalit 
 Terminaali 1 
Terminaali 1 avattiin vuonna 1968, ja kuningatar Elisabet II vihki sen virallisesti käyttöön vuonna 1969.Above Us The Skies: The Story Of BAA – 1991 (Michael Donne – BAA plc), p. 40 Ennen Terminaali 5:n avaamista terminaalin suurin operoija oli British Overseas Airways Corporation, joka operoi terminaalista kotimaan lentoja, ja joitakin pitkän matkan lentoja.
Vuonna 2005 avattiin terminaalin itäinen laajennus, joka kaksinkertaisti lähtöaulat, sekä istuma- ja liiketilojen määrän. Terminaalin pinta-ala on 74 601 m2 ja sen suurimpia käyttäjiä ovat Heathrow’n kolmanneksi suurin lentoyhtiö Aer Lingus, ja jotkut Star Alliance-yhtiöt. British Midland Internationalin ostamisen jälkeen British Airways operoi joitakin lyhyen ja keskipitkän matkan lentoja terminaalista. Osa Terminaali 1:n yhtiöiden käyttämistä uudemmista lähtöporteista on numeroitu Terminaalin 2 (eli portin numero on 2xx 1xx:n sijaan). Nuo myöhemmin rakennetut portit ovat osa uutta Terminaali 2:ta, kun se valmistuu BAA on vahvistanut, että terminaali suljettiin vuonna 2014. Se purettiin pian sen sulkemisen jälkeen Terminaali 2:n toisen osan tieltä.

 Terminaali 2 (rakenteilla) 
Heathrow’n tällä hetkellä suurin projekti on uusi valtava Terminaali 2. Ennen “Heathrow East Terminal”-nimellä tunnettu hanke tulee olemaan miltei yhtä suuri kuin Terminaali 5. Terminaali 2 valmistui vuonna 2014, ja se on yksinomaan Star Alliance-yhtiöiden käytössä.

 Terminaali 2 (vanha) 
Rakennus, joka ennen tunnettiin nimellä Terminaali 2, oli Heathrow:n vanhin terminaali, joka avattiin vuonna 1955, ja suljettiin 23. marraskuuta 2009.Last call for Heathrow Terminal 2, BBC News. 23 November 2009. Viimeinen terminaalista operoitu lento oli Air Francen lento AF1881 Pariisiin. Terminaalin pinta-ala oli 49 654 m2, ja sen käyttöaikana sitä käytti noin 316 miljoonaa matkustajaa. Alun perin terminaali oli suunniteltu 1,2 miljoonan vuosittaisen matkustajan käyttöön, mutta sen viimeisinä vuosina sitä käytti jopa 8 miljoonaa matkustajaa vuodessa. Laajennuksista ja saneerauksista huolimatta terminaali rapistui, ja se purettiin kesällä 2010. Purkamisen jälkeen Terminaali 2:n paikalle on rakennettu uusi terminaali, joka valmistui vuonna 2014.

 Terminaali 3 
Terminaali 3 avattiin “Oceanic Terminal”-nimellä 13. marraskuuta 1961 palvelemaan pitkän matkan lentoja. Siihen aikaan lentoasemalta oli suora helikopteriyhteys Keski-Lontooseen terminaalin katolta. Terminaali uudelleennimettiin Terminaali 3:ksi vuonna 1968, ja sitä laajennettiin vuonna 1970. Suuria lisäyksiä oli muun muassa Britannian ensimmäinen liukukäytävä. Vuonna 2006 valmistui uusi 105 miljoonaa puntaa maksanut siipi 6 palvelemaan uusia Airbus A380-koneita; Singapore Airlines, Emirates ja Qantas aloittivat säännölliset lennot Terminaaliin 3 A380-koneilla. 
BAA:lla on suunnitteilla miljardi puntaa maksava saneeraus terminaaliin, joka tehtäneen seuraavan kymmenen vuoden aikana. Uusi Terminaaliin 5 yhteydessä oleva matkatavarajärjestelmä (British Airwaysin yhteyksille) on rakenteilla.
Nykyisin Terminaali 3:n pinta-ala on 98 962 m2, ja vuonna 2011 se käsitteli 19,8 miljoonaa matkustajaa 104 100 lennolla.

 Terminaali 4 
Terminaali 4 on avattu vuonna 1986. Terminaali sijaitsee eteläisen kiitotien eteläpuolella, rahtiterminaain vieressä, ja on yhdistetty Terminaaleihin 1, 2 ja 3 rahtitunnelin avulla. Terminaalin pinta-ala on 105 930 m2 ja se palvelee pääasiassa SkyTeam-allianssia, sekä joitakin allianssittomia lentoyhtiöitä. Terminaaliin on hiljattain tehty 200 miljoonan punnan saneeraus, jotta se pystyisi palvelemaan 45 lentoyhtiötä, vähentämään liikenneruuhkia ja parantamaan turvallisuutta. Terminaaliin rakennettiin kaksi porttia, joilla voidaan operoida Airbus A380-koneita. Malaysia Airlines operoi lentonsa tähän terminaaliin.

 Terminaali 5 
Terminaali 5 sijaitsee kiitoteiden välissä Heathrow’n länsipuolella, ja sen avasi kuningatar Elisabet II 14. maaliskuuta 2008, noin 19 vuotta projektin aloittamisen jälkeen. Terminaali avattiin yleisölle 27. maaliskuuta 2008. Ensimmäinen matkustaja oli kenialainen mies, joka meni turvatarkastuksen läpi kello 04.30, ja matkusti ensimmäisellä terminaalista operoidulla lennolla BA302 Pariisiin. Seuraavien kahden viikon aikana terminaalin toimintaa häiritsi tietojärjestelmien riittämätön testaaminen, ja henkilöstön huono koulutus, joka johti yli 500:n lennon perumiseen. Terminaali on yksinomaan British Airwaysin ja sen tytäryhtiöiden käytössä. Maaliskuussa 2012 terminaaliin kuitenkin siirrettiin Iberian toiminnot, joten terminaali on nykyisin International Airlines Groupin käytössä.
Rakentaminen maksoi 4,3 miljardia puntaa. Terminaali koostuu nelikerroksisesta päärakennuksesta (Concourse A) ja kahdesta satelliittirakennuksesta, jotka on yhteydessä päärakennukseen maanalaisella käytävällä. Toisessa satelliittirakennuksessa (Concourse C) on portteja, joilla voidaan käsitellä Airbus A380-koneita. Päärakennuksen (Concourse A) pinta-ala on 300 000 m2, kun taas Concourse B:n 60 000 m2. Terminaalissa on 60 lähtöporttia, ja terminaalin kapasiteetti on 30 miljoonaa matkustajaa vuodessa. Terminaalissa on yli sata liikettä ja ravintolaa.
Lisäksi rakennus, joka on nimetty Concourse D:ksi, voidaan rakentaa nykyisen terminaalin itäpuolelle. Laajennuksen myötä terminaaliin tulisi 16 uutta porttia. BA:n ja Iberian fuusioitumisen jälkeen lisärakennus saattaa tulla tarpeeseen, mutta päätöksiä sen rakentamisesta ei ole tehty.

 Laajennuskiista 
Britannian tavoite on vähentää ilmastokaasuja 80 prosenttia vuoteen 2050 mennessä. Pääministeri Gordon Brown ennustaa Britannian lentomatkailun kaksinkertaistuvan 25 vuodessa. Kriitikoiden mukaan britit lentävät enemmän kuin mikään muu kansakunta. Eniten lennetään Pariisiin, jonne on junayhteys. Kriitikot esittävät, että lentämistä tuetaan erityisesti. Britanniassa lentäminen saattaa olla junalla matkustamista halvempaa. Britannian hallitus kannattaa Heathrown laajennusta kolmannella kiitotiellä, jotta lentojen määrä voisi kasvaa kentältä 480 000:sta 720 000:een. Lontoon konservatiivinen pormestari Boris Johnson vastusti hanketta. Kentän lähellä on paljon asustusta, joka valittaa nykyisistäkin ilmansaasteista ja melusta. Lentämisen ilmastovaikutusten rajoittamiseksi Greenpeace pyrkii hidastamaan ja estämään kentän laajennusta ostamalla maata alueelta ja myymällä sen ympäri maailmaa. Tällöin myös maan lunastaminen vaikeutuu ja hidastuu.Heathrow’sta tuli ilmastotaistelun näyttämö, Helsingin Sanomat 15.1.2009 B2 Hallitus hyväksyi hankkeen 15.1.2009. Greenpeacen mukaan suunnitellaan Britannian suurinta hiilidioksidilähdettä. Pormestari Johnson ilmoitti, ettei hanke tule toteutumaan.Britannian hallitus asetti Heathrown laajentamiselle ympäristörajoituksia, Helsingin Sanomat 16.1.2009

 Lentoyhtiöt ja kohteet 

+ LentoyhtiöKohteetTerminaaliAegean Airlines  Ateena, Lárnaka 2Aer Lingus  Belfast-City, Cork, Dublin, Shannon  2AeroitaliaMilano4Aeroméxico  México  3Air Algérie  Alger   4Air Astana  Astana  4Air Canada  Calgary, Halifax, Montréal-Trudeau, Ottawa, Toronto-Pearson, Vancouver Kausittainen: St. John's  2Air China  Peking, Chengdu 2Air France  Pariisi-Charles de Gaulle  3Air India  Delhi, Mumbai, Ahmedabad 2Air Malta  Malta  4Air Mauritius  Mauritius 4Air SerbiaBelgrad4All Nippon AirwaysTokio-Haneda2American Airlines Charlotte, Chicago-O'Hare, Dallas/Fort Worth, Los Angeles, Miami, New York-JFK, Philadelphia, Phoenix, Raleigh 3Arik Air Lagos 2Asiana Airlines Soul-Incheon 2Austrian Airlines Wien 2AviancaBogotá2Azerbaijan Airlines  Baku  4Bamboo AirwaysHanoi, Hồ Chí Minhin kaupunki3Beiing Capital AirlinesQingdao2Biman Bangladesh Airlines Dhaka, Sylhet  2British Airways Bastia, Billund, Bukarest, Gibraltar, Göteborg, Lyon, Napoli, Oslo, Porto, Pristina, Pula, Tirana, Wien 3British Airways Aberdeen, Abu Dhabi, Abuja, Accra, Agadir, Alger, Alicante, Almeria, Amman, Amsterdam, Ateena, Atlanta, Austin, Bahrain, Baltimore, Bangkok, Barcelona, Bari, Basel/Mulhouse, Peking, Beirut, Belfast, Bangalore, Bergen, Berliini-Brandenburg, Biarritz, Bilbao, Bologna, Bordeaux, Boston, Bridgetown, Brindisi, Bryssel, Budapest, Buenos Aires, Cagliari, Calgary, Catania, Charleston, Chennai, Chicago, Dallas/Fort Worth, Delhi, Doha, Dubai, Dublin, Dubrovnik, Durban, Düsseldorf, Edinburgh, Faro, Figari, Frankfurt, Funchal, Geneve, Genoa, Glasgow, Gran Canaria, Grand Cayman, Grenoble,  Hampuri, Hannover, Iraklion, Hongkong, Houston, Hyderabad, Ibiza, Innsbruck, Inverness, Islmabad, Istanbul-Atatürk, Izmir, Jedda, Jersey, Johannesburg, Kairo, Kalamáta, Kefaloniá, Kos, Krakova, Kuala Lumpur, Kuwait, Kööpenhamina, Lagos, Lanzarote, Larnaca, Las Vegas, Leeds, Ljubljana, Los Angeles, Luanda, Madrid, Málaga,  Manchester, Marrakech, Marseille, Menorca, México, Miami, Milano-Linate, Milano-Malpensa, Montpellier, Montreal-Trudeau, Mumbai, München, Masqat, Mýkonos, Nairobi, Nantes, Nashville, Nassau, New Orleans, New York-JFK, Newark, Newcastle upon Tyne, Nizza, Nürnberg, Olbia, Orlando, Osaka, Palermo, Palma de Mallorca, Páfos, Pariisi-Charles de Gaulle, Pariisi-Orly, Perth, Philadelphia, Phoenix, Pisa, Pittsburgh, Praha, Preveza, Reykjavík, Rio de Janeiro, Ródos, Riad, Rooma, Salzburg, San Diego, San Francisco, San José, Santiago, Santorini, São Paulo, Seattle/Tacoma, Soul-Incheon, Sevilla, Seychellit, Shanghai-Pudong, Singapore, Sofia, Split, Stuttgart, Tallinna, Tel Aviv, Teneriffa-eteläinen, Thessaloniki, Tokio-Haneda, Tokio-Narita, Toronto-Pearson, Toulouse, Torino, Valencia, Valletta,  Vancouver, Venetsia-Marco Polo, Varsova, Verona, Washington-Dulles, Zagreb, Zákynthos, Zürich  5Brussels Airlines  Bryssel  2Bulgaria Air  Sofia  4Cathay Pacific  Hongkong  3China AirlinesTaipei3China Eastern Airlines  Shanghai-Pudong  4China Southern Airlines  Guangzhou, Sanya, Wuhan, Zhengzhou 4Croatia Airlines  Zagreb, Rijeka, Split  2ČSAPraha2Delta Air Lines  Atlanta, Boston, Dallas-Fort Worth, Detroit, Minneapolis/St. Paul, New York-JFK, Philadelphia, Salt Lake City 3EgyptAir  Kairo, Luxor  2El Al  Tel Aviv-Ben Gurion  4Emirates  Dubai  3Ethiopian Airlines  Addis Ababa  2Etihad Airways  Abu Dhabi  4EurowingsKöln, Hampuri, Salzburg, Stuttgart2EVA Air  Bangkok-Suvarnabhumi, Taipei-Taoyuan  2Finnair  Helsinki  3FlybeAmsterdam, Belfast, Leeds2Garuda IndonesiaBali, Jakarta2Gulf Air  Bahrain  4Hainan AirlinesChangsha2Iberia Gran Canaria, Madrid, Palma de Mallorca, Teneriffa-pohjoinen  3Icelandair Reykjavík-Keflavík  2ITA AirwaysMilano-Linate, Rooma4Japan Airlines  Tokio-Haneda   3Jazeera AirwaysKuwait3Kenya Airways  Nairobi   4KLM  Amsterdam   3Korean Air  Soul-Incheon   4Kuwait Airways  Kuwait   4LATAM BrasilSão Paolo3LoganairMansaaret, Teesside2LOT Polish Airlines Varsova-Chopin  2Lufthansa  Frankfurt, München   2Malaysia Airlines  Kuala Lumpur   4Middle East Airlines  Beirut   3Oman Air  Masqat  4  Islamabad, Karachi, Lahore  2Philippine AirlinesManila3Qantas  Dubai, Melbourne, Perth, Singapore, Sydney   3Qatar Airways  Doha   4Royal Air Maroc  Casablanca  4Royal Brunei Airlines Bandar Seri Begawan  4Royal Jordanian   Amman   3RwandAirKigali3Saudia   Jedda, Riad   4Scandinavian AirlinesKööpenhamina, Oslo, Stavanger, Tukholma-Arlanda2Shenzhen AirlinesShenzhen2Singapore Airlines Singapore 2South African Airways Johannesburg 2SpiceJetDelhi, Mumbai2SriLankan Airlines Colombo  3Swiss International Air Lines  Geneve  2TAP Portugal  Lissabon Kausittainen: Funchal   2TAROM  Bucharest  4Thai Airways International  Bangkok-Suvarnabhumi   2Tianjin AirlinesChongqing, Xi An2Tunisair Tunis  2Turkish Airlines Istanbul-Atatürk  2United Airlines   Chicago-O'Hare, Houston, Los Angeles, Newark, San Francisco, Washington-Dulles  2Uzbekistan Airways Taškent  4Vietnam AirlinesHanoi, Hồ Chí Minhin kaupunki4Virgin Atlantic Airways   Antigua, Atlanta, Boston, Bridgetown, Kapkaupunki, Chicago, Delhi, Detroit, Dubai, Grenada, Hongkong, Islamabad, Johannesburg, Lagos, Lahore, Las Vegas, Los Angeles, Miami, Montego Bay, New York-JFK, Newark, Orlando, San Francisco, Shanghai-Pudong, Tampa, Tel Aviv, Tobago, Washington-Dulles  Kausittainen: Kapkaupunki, Chicago-O'Hare, Vancouver   3VistaraDelhi3Vueling  A Coruña, Barcelona  2WestjetCalgary3WiderøeBergen2

 Numerotietoa 
 Terminaalien määrä: 5 sekä 1 rahtiterminaali
 Matkustajien määrä: 65 881 660
 Lentoyhtiöiden määrä: >90
 Lentokohteiden määrä: n. 170
 Kiitotiet: 2

 Yhteydet kentälle 
pienoiskuva|Heathrow Express
Heathrow'sta pääsee Lontoon keskustaan Heathrow Express -junalla, joka kulkee Paddingtonin rautatieaseman ja terminaalin 5 välillä 15 minuutin välein, varttitunnissa. Hitaampi Heathrow Connect pysähtyy lentokentän ja Paddingtonin välillä viidellä asemalla. Sen vuoroväli on puoli tuntia ja matka kestää 25 minuuttia. Molemmat yhteydet ovat käytettävissä ilmaiseksi terminaalien välisessä liikenteessä.

Metron Piccadilly-linjalla on Heathrow'ssa kolme asemaa terminaaleille 1–3, 4 ja 5. Joka toinen linjalla kulkeva vuoro kiertää silmukan keskustasta terminaali 4:n ja terminaalien 1, 2 ja 3 kautta takaisin keskustaan ja loput kulkevat 27. maaliskuuta 2008 avattuun terminaalin 5 asemalle. Molempiin on kuusi vuoroa tunnissa. Matka-aika keskustaan on noin 40–50 minuuttia. Vuonna 2022 avattava Elizabeth Line seuraa samaa reittiä.

Lentoasemalta on myös linja-autoyhteyksiä Lontoon keskustaan, lentoaseman lähialueille sekä muualle maahan.

Heathrow'n lentoaseman läheisyydessä kulkevat moottoritiet M4 ja M25, joilta on yhteydet lähialueen teitä pitkin eri terminaaleihin. Terminaalien läheisyydessä sekä lentoasema-alueen ulkopuolella on useita paikoitusalueita, joista jälkimmäisiltä on bussikuljetus terminaaleille.

 Katso myös 
Gatwickin lentoasema
London City Airport
Lutonin lentoasema
Stanstedin lentoasema

 Lähteet 

 Aiheesta muualla 

Heathrow'n lentoaseman kotisivut

Luokka:Englannin lentoasemat
Luokka:Hillingdon
Luokka:Lontoon liikenne
Luokka:Seulonnan keskeiset artikkelit